21.10.2014 Den Europæiske Unions Tidende L 301/5 RÅDETS GENNEMFØRELSESFORORDNING (EU) Nr. 1104/2014 af 20. oktober 2014 om gennemførelse af artikel 12, stk. 1, i forordning (EU) nr. 356/2010 om indførelse af visse speci- fikke restriktive foranstaltninger mod visse fysiske eller juridiske personer, enheder eller organer på grund af situationen i Somalia RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Rådets forordning (EU) nr. 356/2010 af 26. april 2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia ()), særlig artikel 12, stk. 1, og ud fra følgende betragtninger: (1) — Rådet vedtog den 26. april 2010 forordning (EU) nr. 356/2010. (2) > Den 23. og 24. september 2014 godkendte FN's Sikkerhedsråds komité, der er nedsat ved FN's Sikkerhedsråds resolution 751 (1992) og 1907 (2009), tilføjelsen af to enkeltpersoner til listen over fysiske og juridiske personer, enheder og organer, der er omfattet af restriktive foranstaltninger. (3) — Bilag I til forordning (EU) nr. 356/2010 bør derfor ændres i overensstemmelse hermed — VEDTAGET DENNE FORORDNING: Artikel 1 Bilag I til forordning (EU) nr. 356/2010 ændres hermed som anført i bilaget til nærværende forordning. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Luxembourg, 20. oktober 2014. På Rådets vegne C. ASHTON Formand () EUTL 105 af 26.4.2010, s. 1.